# data[].attributes.attachment_link.readable_text
СУ "Козма Тричков"-Враца посрещна днес гости по проект "Нашият час" от Национална програма "Иновации в действие". Гости на школото са учители и ученици от 18. СУ "Уилям Гладстоун"-София, ОУ "Христо Ботев"-Батановци и ОУ "Христо Ботев"-с. Лесново. Те бяха посрещнати от директора Татяна Ангелова и колегите й по стар български обичай - питка с мед, след което в актовата зала на школото, където група ученици им отправиха музикален поздрав, а възпитаниците на Христо Пеевски от Центъра за работа с деца ги очароваха с великолепен народен танц.

След бурните овации директорът Татяна Ангелова представи историята на школото, което ръководи и издаде какво е подготвила с екипа си за гостите.

"В тези иновативни дейности нашите ученици ще демонстрират своите умения на сръчност, на креативно мислене и на иновативни идеи и продукти, на които намират приложимост в своето ежедневие", каза в приветственото си слово Ангелова и пожела на гостите си незабравими моменти по време на тридневната им визита.

Програмата на гостите продължи с дискусионен панел "Иновация - всяко ново е добре забравено старо + щипка сол" с водещи Александрина Иванова и Ния Иванова от 11.а клас. Гостите ще направят и посещение на регионалния исторически музей.

Утре учениците и учителите ще имат възможността да разгледат СУ "Козма Тричков" и да се запознаят с интересните творчески идеи на колегите си от Враца и да разгледат изложбата "Момчето не си отива", която е на ученици от 11. а клас. Подготвено е и наблюдение и участие в иновативни работилници "Нашият час". Едната твореска работилница, с която ще бъдат изненадани гостите е на Сашка Младенова "Магията на българската шевица", Вера Барзова ще представи "Красиви аромати", а Ива Иванова ще изнесе творческа работилница "Родолюбие". Учениците и учителите са подготвили екипни игри "Кой съм АЗ и нещата, които ме представят" - игра, в която връстници обучават връстници.

# data[].attributes.attachment_link.keywords[]
козма тричков

# data[].attributes.attachment_link.title
СУ "Козма Тричков"-Враца посрещна гости по проект /СНИМКИ/ - СУ " Козма Тричков" -Враца посрещна днес гости по проект " Нашият час" от На...

# data[].attributes.attachment_link.description
СУ " Козма Тричков" -Враца посрещна днес гости по проект " Нашият час" от На...

# data[].attributes.headline
Здравейте на всички и...добре дошли във Враца!

# data[].attributes.subject
Здравейте на всички и...добре дошли във Враца!